મોરબીમાં મકાનની વેચાણ નોંધ પાડવાના બદલામાં રૂપિયા પાંચ હજારની લાંચ લેતા રંગે હાથ ઝડપાઇ ગયેલા જયેન્દ્ર જયવંતલાલ લોદરીયાને કસ્ટડીમાં લઈ દ્વારકા એસીબી દ્વારા તપાસનો ધમધમાટ શરૂ કરાયો છે ત્યારે ગઈકાલે આઠ લાખથી વધુની રોકડ રકમ જપ્ત થયા બાદ અનેક બેન્ક એકાઉન્ટનો ખજાનો મળી આવ્યો હોવાનું બહાર આવ્યું છે, આ મામલે તપાસનીશ અધિકારી વી. એમ. ટાંકે જણાવ્યું હતું કે હાલમાં લોદરીયાના બેન્ક એકાઉન્ટની તપાસ ચાલી રહી છે જેમાં જયેન્દ્ર લોદરીયાના પોતાના નામના બેન્ક એકાઉન્ટ ઉપરાંત તેમના પત્ની, સાસુ, દિકરી, દીકરા અને અન્ય સગાવ્હાલાઓના મળી સત્તર એકાઉન્ટમાં બે નંબરી નાણાંના વ્યવહારો ચકસવામાં આવી રહ્યા છે.